
23-TA-702: Noteikumu projekts (Grozījumi)
Grozījumi Ministru kabineta 2001. gada 5. jūnija noteikumos Nr. 230 "Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem"

23.03.2023.
Atzinuma sniegšanas termiņš
27.03.2023.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu (grozījumu) projekts
 Grozījumi Ministru kabineta 2001. gada 5. jūnija noteikumos Nr. 230 "Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem"
	Priekšlikums
Ministru kabineta 2001. gada 5. jūnija noteikumos Nr. 230 "Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem" (turpmāk - Noteikumi Nr.230) joprojām tiek saglabātas personu grupas, kurām no valsts pamatbudžeta veicamo obligāto iemaksu objekts ir 71,14 euro. Ievērojot noteikumu projekta anotācijā sniegto informāciju, ka minētais iemaksu objekta apmērs bija piesaistīts valstī noteiktajai minimālajai mēneša darba algai, kas ar Noteikumu Nr. 230 stāšanos spēkā  tika noteikts kā konstants lielums – 50 lati jeb 71,14 euro, secināms, ka tas nav ekonomiski pamatots un pirmšķietami neatbilst valsts pozitīvajam pienākumam īstenot tiesības uz sociālo nodrošinājumu. Tādējādi šis iemaksu objekta apjoms ir pārskatāms, lai izpildītu valsts pienākumu tiesību uz sociālā nodrošinājuma īstenošanā ikvienai personai. Ievērojot minēto, aicinām veikt attiecīgus grozījumus Noteikumos Nr. 230, tos attiecinot uz visām šajos noteikumos ietvertajām personu grupām, kurām obligāto iemaksu objekts ir 71,14 euro. Pretējā gadījumā lūdzam pamatot atšķirīgo situāciju, kādā nonāks personas, kurām pēc noteikumu projekta spēkā stāšanās joprojām obligāto iemaksu objekts būs ekonomiski nepamatotajā apmērā -  71,14 euro.

